Jussiville Partanen

Jussiville Partanen (s. 15. heinäkuuta 1991 Kuopio) on suomalainen taitoluistelija, joka kilpailee jäätanssissa parinaan Arina Klinovitskaya. He edustavat Helsingin Luistelijoita. Parin valmentajana toimii Maurizio Margaglio.

Vuosina 2011–2013 Partasen parina luisteli kanadalainen Sara Aghai. He kilpailivat junioritasolla. Vuosina 2013–2018 Partanen luisteli Cecilia Törnin kanssa.

Partanen ja Cecilia Törn voittivat jäätanssin Suomen-mestaruuden 2016. Vuosina 2014 ja 2015 he sijoittuivat toiseksi. He osallistuivat vuoden 2015 MM-kisoihin sijoittuen 25:nneksi. Vuoden 2016 EM-kisoissa pari oli 15:s. ja saman vuoden Bostonin MM-kisoissa 18:s. Vuoden 2017 EM-kilpailuissa Zagrebissa Partanen ja Törn sijoittuivat 17:nneksi.

Lähteet

Luokka:Suomalaiset taitoluistelijat
Luokka:Jäätanssijat
Luokka:Vuonna 1991 syntyneet
Luokka:Elävät henkilöt